දැරිය පැහැරගෙන ගොස් සඟවාගෙන සිටීමට උපකාර කැර ඇති මේ කාන්තාවන් තිදෙනා මාරවිල ප්‍රදේශයේ පදිංචිකාරියන් වන අතර දරුවන් විකිණීමේ ජාවාරමකට මොවුන් හවුල් වී කටයුතු කරන බවට පොලීසිය සැකකරයි.දරුවා සඟවාගෙන සිටි කාන්තාව හා ඊයේ සවස අත්අඩංගුවට ගත් කාන්තාවන් හෙළිකරන තොරතුරු මත වැඩිදුර පරීක්ෂණ සිදුකෙරේ.කොළඹ උතුර නියෝජ්‍ය පොලිස්පති එච්. එස්. දයානන්ද මහතාගේ උපදෙස් මත ජ්‍යෙෂ්ඨ පොලිස් අධිකාරී කිත්සිරි ගනේගම, පොලිස් අධිකාරී ඇන්ටන් සිරිකුමාර යන මහත්වරුන්ගේ අධීක්ෂණයෙන් සහකාර පොලිස් අධිකාරී මදාරා ආරියසේන මෙනවියගේ මෙහෙයවීමෙන් කැලණිය පොලිසියේ ස්ථානාධිපති පොලිස් පරීක්ෂක අර්ජුන මාහින්කන්ද මහතා ඇතුළු නිලධාරීහු පරීක්ෂණ පවත්වති.